Эвтархойн Ахьмада деанчунна вуно генара х1уманаш дара Шовхала а, цуьнан накъосташа а уьйбурш. Ша беана некъ эрна хийтира Ахьмадна, варна дохко а велира. Дагахь а доцуш наб кхийтира цунна. 1уьйранна вуно хьалхе, Шовхалан 1одика а цаеш, Нохчийчу ваха новкъа велира Эвтархойн Ахьмад. И шек вара Шовхалан дика йоккхучу ц1арах, ца хаьара накъосташа муха т1еийци хьо Таркхахь аьлла хаьттича, царна х1ун аьлла жоп лур ду. Бакъдерг дийцича, Шовхалан ледарло гучуяккхар хуьлу, харцле а йиш яц. Х1умма а цадуьйцуш 1ар сацийра цо. Ша ц1авог1уш лаьллина схьа а ялийна, Шемална д1аелла говрийн рема а къуйлаяхийтира: тахана г1азотан дайшна делла даьхни саг1а ду бохура нохчийн молланаша.